stanford-oval/wikipedia huggingface dataset:
Street Fighter II V
Hahmot

Ryu on sarjan päähahmo. 17-vuotias poika, joka on erittäin omistautunut kamppailulajeihin ja yrittää aina kehittää taitojaan. Hän kasvoi Japanin maaseudulla, jossa hän harjoitteli senseinsä johdolla kamppailulajeja yhdessä ystävänsä Kenin kanssa. Kaksikko palasi takaisin kotikunnilleen 15-vuotiaina, kunnes kaksi vuotta myöhemmin Ken kutsui Ryun Yhdysvaltoihin viettämään aikaa keskenään. Kaksikon riehakkaan alkuviikon päätteeksi he päättävät matkata maailman ympäri huomatessaan tarvitsevansa lisää harjoittelua katutappelussa. Ryu ei käytä sarjan aikana videopeleistä ominaista asukokonaisuutta. Hän on sen sijaan pukeutunut valkoiseen t-paitaan ja farkkuihin. Lisäksi hän pitää Linkolta saatua helminauhaa vasemmassa ranteessaan.
Ken on sarjan toinen päähahmo ja myös 17-vuotias. Hän on rikkaan Masters perheen poika ja asuu San Franciscossa isossa kartanossa. Ken viettää Ryun tapaan aikaansa harjoitellen kamppailulajeja ja on osallistunut myös useisiin turnauksiin voitokkaasti. Hänen perheensä kerää myös muinaisjapanilaisia haarniskoita, äitinsä myötä, joka on japanilainen. Tämän myötä Ken on puoliksi japanilainen. Sarjan aikana Ken tuo Ryun San Franciscoon, jossa he viettävät päivän päätteeksi riehakkaan illan baarissa. He haastavat riitaa ilmavoimien sotilaiden kanssa, mutta saavat pian vastaansa Guilen, joka tekee selvää kaksikosta. Ken ehdottaa Ryulle lähtemään kahdestaan kiertämään ympäri maailmaa etsien lisää katutappelijoita kehittääkseen taistelutaitojaan. Matkan aikana Ken mielellään pröystäilee rahoillaan, majoittuen hotelleiden kalliimmissa huoneissa.
Guile on Yhdysvaltain ilmavoimien kersantti San Franciscon tukikohdassa. Sarjan aikana hän siirtyi hiljattain San Franciscoon ja viettää miellään iltaansa baareissa. Guile on myös voittanut nyrkkeilyturnauksen ennen siirtymistään uudelle työpaikalle. Hänen taistelutyylinsä on kuitenkin sekalainen, jossa hän käyttää nyrkkeilyä ja eri kamppailulajien tekniikoita.
Chun-Li on 15-vuotias tyttö, joka esiintyy kierto-oppaana Kenin ja Ryun saapuessa Hongkongiin. Pian ilmenee myös että hänen isänsä on huippu etsivä Hongkongissa ja että hän opettaa tyttärelleen kungfuta. Hongkong matkan myötä Chun-Li jää kiertämään maailmaa Kenin ja Ryun kanssa.
Äänirooleissa

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Ryu | Kouji Tsujitani | Brett Weaver (ADV) Tommy Drake (ADV) Skip Stellrecht (Animaze) |
| Ken | Kenji Haga | Jason Douglas (ADV) Jimmy Theodore (Animaze) |
| Guile | Tesshō Genda | Rob Mungle (ADV) Kirk Thornton (Animaze) |
| Chun-Li | Chisa Yokoyama | Junie Hoang (ADV) Tamara Lo (ADV) Lia Sargent (Animaze) |
| Dorai | Rokuro Naya | John Swasey (ADV) Michael Forest (Animaze) |
| Fei Long | Kazuki Yao | Andrew Klimko (ADV) Jim Taggert (Animaze) |
| Sagat | Banjō Ginga | Peter Spellos (Animaze) |
| Dhalsim | Shōzō Iizuka | Steve Blum (Animaze) |
| Vega (Balrog Japanissa) | Kaneto Shiozawa | Vic Mignogna (ADV) Richard Cansino (Animaze) |
| Balrog (M. Bison Japanissa) | Tomomichi Nishimura | Werner Richmond (ADV) Joe Romersa (Animaze) |
| Cammy | Yōko Sasaki | Carol Matthews (ADV) Shawn Taylor (ADV) Debra Jean Rogers (Animaze) |
| Charlie (Nash Japanissa) | Ryōichi Tanaka | Jay Hickman (ADV) Dean Elliott (Animaze) |
| Zangief | Yasuro Tanaka | Michael Sorich (Animaze) |
| M. Bison (Vega Japanissa) | Tomomichi Nishimura | Markham Anderson (ADV) Mike Kleinhenz (ADV) Tom Wyner (Animaze) |
Long Island (täsmennyssivu)

Long Island nimisiä paikkoja on muun muassa:
Long Island, saari Bahamalla
Long Island, saari Hudsoninlahdessa Kanadassa
Long Island, saari Papua-Uudessa-Guineassa
Long Island, saari Alaskassa Yhdysvalloissa
Long Island, pikkukaupunki Kansasin osavaltiossa Yhdysvalloissa
Long Island, pikkukaupunki Mainen osavaltiossa Yhdysvalloissa
Long Island, saari New Yorkin osavaltiossa Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Long Island”, voi hakea sivunnimihaulla, laajalla sivunnimihaulla tai tekstihaulla.
Le Journal de Montréal

| Le Journal de Montréal |
| --- | --- |

Lehtityyppi:  sanomalehti
Julkaisija:  Québecor Média
ISSN:  ISSN 0839-5179
Levikki:  1,6 milj./ viikko (2015)
Perustettu:  15. kesäkuuta 1964
Kotikunta:  Montreal
Kotimaa:  Kanada
Sivukoko:  tabloid
Ilmestymistiheys:  päivittäin
Kieli:  ranskan kieli
Aiheesta muualla
OCLC
Kotisivu
Le Journal de Montréal -sanomalehden ja joidenkin muiden Québecor Médian tytäryhtiöiden rakennus Montrealissa.
Le Journal de Montréal on noin 1,6 miljoonan lehden viikkolevikillään Kanadan ja koko Pohjois-Amerikan toiseksi laajalevikkisin ranskankielinen sanomalehti kilpailijansa La Pressen jälkeen. Sen pääkonttori sijaitsee Montrealissa, Québecin provinssissa.
Päivittäin tabloid-koossa ilmestyvää sanomalehteä on luonnehdittu viihdepainotteiseksi ja usein sensaatiohakuiseksi. Tyyliltään sen katsotaan muistuttavan brittiläistä The Sun, saksalaista Bild ja yhdysvaltalaista US Variety -sanomalehtiä.
Lehden perusti liikemies Pierre Péladeau (1925–1997) vuonna 1964. Lehden omistaa mediayhtiö Québecor Média, joka on puolestaan sijoitusyhtiö Les Placements Peladeau Inc -yhtiön omistaman Québecor Inc -yhtiön omistuksessa.
Aiheesta muualla

Wikimedia Commonsissa on kuvia tai muita tiedostoja aiheesta .
Sanomalehden sivusto (ranskaksi) (journaldemontreal.com)
Agatharkhos Ateenalainen

| Agatharkhos Ateenalainen> Ἀγάθαρχος ὁ Ἀθηναῖος.Henkilötiedot |
| --- | --- |
Syntynyt: 500/400-luku eaa. Ateena
Ammatti:  taidemaalari
Agatharkhos Ateenalainen (m.kreik. Ἀγάθαρχος ὁ Ἀθηναῖος, Agatharkhos ho Athēnaios, lat. Agatharchus Atheniensis; toimi 400-luvulla eaa.) oli antiikin kreikkalainen taidemaalari, joka oli kotoisin Ateenasta. Jotkut tutkijat ovat tulkinneet Vitruviuksen hänestä tekemän maininnan siten, että hän olisi ollut ensimmäinen taidemaalari, joka käytti maalauksissaan perspektiiviä.
Vitruviuksen mukaan Agatharkhos olisi kehittänyt näyttämömaalauksen, ja tehnyt maalaukset (scenam fecit) johonkin Aiskhyloksen kirjoittamaan tragediaan. Aristoteles sanoo kuitenkin Runousopissaan, että vasta Sofokles olisi tuonut näyttämömaalaukset teatteriin. Siksi joskus Vitruviuksen on ehdotettu tarkoittaneen vain sitä, että Agatharkhos olisi tehnyt näyttämön. Asiayhteydestä on kuitenkin selvää, että Vitruvius tarkoittaa perspektiivimaalausta. Vitruvius sanoo nimittäin, että eräät Demokritos ja Anaksagoras, jotka olivat kirjoittaneet näyttämömaalauksesta, hyödynsivät Agatharkhoksen aiheesta kirjoittamaa tutkielmaa, ja kuvasivat, kuinka perkspektiivi toteutetaan.
On arveltu, että näyttämömaalaukset olisi kehitetty vasta Aiskhyloksen uran lopulla, ja että niitä olisi käytetty enemmän vasta Sofokleen aikana. Tämä voisi selittää sen, mitä Aristoteles sanoo.
Ateenalaista Agatharkhosta ei tule sekoittaa toiseen taidemaalariin, Agatharkhos Samoslaiseen.
Live Encounters

| Live Encounters Deep Purple |
| --- | --- | --- |

DVD-julkaisun tiedot
 Äänitetty : 6. kesäkuuta 1996
 Julkaistu: 12. lokakuuta 2004
 Tyylilaji: heavy rock
 Kesto: 210.00
 Levy-yhtiö: Metal Mind
Deep Purplen muut julkaisut
| Perihelion 2002 | Live Encounters 2004 |   |
Live Encounters on Deep Purplen live-DVD, joka on taltioitu Puolassa Katowicessa kesäkuussa 1996.
Kappaleet

Fireball
Maybe I’m a Leo
Ted the Mechanic
Pictures of Home
Black Night
Cascades I’m Not Your Lover / Steve Morse’s solo"
Sometimes I Feel Like Screaming
Woman from Tokyo
Rosa's Cantina
Smoke on the Water
Jon Lord’s solo
When a Blind Man Cries
Speed King
Perfect Strangers
Hey Cisco
Highway Star
+
Yhtyeen jäsenten haastattelut vuodelta 2004 (Gillan, Glover, Morse, Paice)
Kokoonpano

Ian Gillan – laulu, lyömäsoittimet
Roger Glover – basso
Jon Lord – urut, kosketinsoittimet
Steve Morse – kitara
Ian Paice – rummut
Aiheesta muualla

Live Encounters discogs.com -sivustolla (englanniksi)
Agile-luokka (miinanraivaaja)

| Agile-luokka |
| --- | --- |
 USS Agile 1960-luvulla
Tekniset tiedot
Uppouma:  853 t (kuormattu)
Pituus:  52 m
Leveys:  11 m
Syväys:  3 m
Koneteho:  2 400 bhp
Nopeus:  14 solmua
Miehistöä:  7 upseeria ja 70 miehistönjäsentä
Aseistus
Ilmatorjunta:  2 × 20 mm tykkiä 4 × .50" konekivääriä
Agile-luokan piti oli Yhdysvaltain laivaston 35 miinanraivaajan muodostama alusluokka.
Alukset

Lopulta luokkaan jäi vain nimikkoalus loppujen tultua luokitelluksi Aggressive-luokan aluksiksi.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Agile | Luders Marine Construction Company, Stamford, Connecticut | 25. helmikuuta 1954 | 19. marraskuuta 1955 | 21. heinäkuuta 1956 | poistettu 28. heinäkuuta 1972 myyty romutettavaksi helmikuussa 1980 |
Agatharkhos

Agatharkhos (m.kreik. Ἀγάθαρχος, lat. Agatharchus) voi viitata seuraaviin antiikin aikaisiin henkilöihin:
Agatharkhos Ateenalainen (toimi n. 460 eaa.), taidemaalari
Agatharkhos Samoslainen (toimi 416/415 eaa.), taidemaalari
Agatharkhos Syrakusalainen (400-luku eaa.), sotapäällikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agatharchos”, voi hakea sivunnimihaulla, laajalla sivunnimihaulla tai tekstihaulla.
Leonid Lavrovski

Leonid Mihailovitš Lavrovski (1905–1967) oli neuvostoliittolainen balettitanssija ja koreografi. Hän työskenteli balettimestarina muun muassa Kirovin teatterissa ja Bolšoi-teatterissa. Hänen merkittävimpiä koreografioitaan ovat Sergei Prokofjevin musiikkiin laaditut Romeo ja Julia ja Kivinen kukka.
Aallonmurtaja (Aknestikin albumi)

| Aallonmurtaja Aknestik |
| --- | --- | --- |

Studioalbumin tiedot
 Äänitetty : syyskuu 1997 – tammikuu 1998 Soundmix Studio, Oulu
 Julkaistu: 23. helmikuuta 1998
 Tyylilaji: pop, rock
 Kesto: 45.33
 Levy-yhtiö: Poko Rekords
Aknestikin muut julkaisut
| Hittejä, piisejä ja hittipiisejä 1997 | Aallonmurtaja 1998 | Tulevaisuus on myöhemmin 1999 |
Aallonmurtaja on suomalaisen Aknestik-yhtyeen viides studioalbumi. Se julkaistiin vuonna 1998. Levyllä on myös "Suomirokkia"-kappale, joka oli hitti.
Kappaleet

Suomirokkia – 3.49
Missä on mun sinitaivas? – 4.17
Muistatko Elina? – 3.40
Kaunein – 3.45
Jäänmurtaja – 4.25
36,5° (Liian kaunis) – 3.27
Kadonnut laulu – 4.01
Oikea – 4.11
Litranen sydän – 3.14
Puunhalaajat – 4.57
En toivu – 5.47
Aiheesta muualla

Aallonmurtaja discogs.com -sivustolla
.us

.us on Yhdysvaltain Internet-maakoodi verkkotunnuksia varten. Suurin osa maassa rekisteröidyistä verkkotunnuksista on kuitenkin ylätason verkkotunnuksia, kuten .com, .net tai .org, ja .us-tunnus onkin perinteisesti ollut ensisijaisesti osavaltioiden ja paikallisten hallintoelinten käytössä, vaikka kuka tahansa on voinut hakea sitä. Yhdysvaltojen hallitus käyttää verkkotunnusta .gov ja armeija .mil.
Alitunnukset > Osavaltiot

.ak.us: Alaska
.al.us: Alabama
.ar.us: Arkansas
.az.us: Arizona
.ca.us: Kalifornia
.co.us: Colorado
.ct.us: Connecticut
.de.us: Delaware
.fl.us: Florida
.ga.us: Georgia
.hi.us: Havaiji
.ia.us: Iowa
.id.us: Idaho
.il.us: Illinois
.in.us: Indiana
.ks.us: Kansas
.ky.us: Kentucky
.la.us: Louisiana
.ma.us: Massachusetts
.md.us: Maryland
.me.us: Maine
.mi.us: Michigan
.mn.us: Minnesota
.mo.us: Missouri
.ms.us: Mississippi
.mt.us: Montana
.nc.us: Pohjois-Carolina
.nd.us: Pohjois-Dakota
.ne.us: Nebraska
.nh.us: New Hampshire
.nj.us: New Jersey
.nm.us: New Mexico
.nv.us: Nevada
.ny.us: New York
.oh.us: Ohio
.ok.us: Oklahoma
.or.us: Oregon
.pa.us: Pennsylvania
.ri.us: Rhode Island
.sc.us: Etelä-Carolina
.sd.us: Etelä-Dakota
.tn.us: Tennessee
.tx.us: Texas
.ut.us: Utah
.va.us: Virginia
.vt.us: Vermont
.wa.us: Washington
.wi.us: Wisconsin
.wv.us: Länsi-Virginia
.wy.us: Wyoming
Alitunnukset > Saarialueet ja liittopiirikunnat

.as.us: Amerikan Samoa (myös .as-maakoodi)
.dc.us: Columbian piirikunta
.gu.us: Guam (myös .gu-maakoodi)
.pr.us: Puerto Rico (myös .pr-maakoodi)
.vi.us: Yhdysvaltain Neitsytsaaret (myös.vi-maakoodi)
Alitunnukset > Muut alitunnukset

.dni.us: levinneet kansalliset instituutit
.fed.us: liittovaltion järjestöt (vaihtoehto .gov-tunnukselle)
.isa.us: kansainväliset järjestöt (käytössä ainoastaan sivulla imcc.isa.us)
.kids.us: sisältö "sopivaa alle 13-vuotiaille lapsille"
.nsn.us: Amerikan alkuperäisväestö
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Le Lion rouge

Pincez tous vos koras, frappez les balafons (”Näppäilkää koorianne, lyökää balafoneja”) on Senegalin kansallislaulu. Laulu otettiin käyttöön maan itsenäistyessä vuonna 1960. Laulun on sanoittanut kuuluisa afrikkalainen kirjailija ja Senegalin myöhempi presidentti Léopold Sédar Senghor. Sen on säveltänyt Herbert Pepper, joka myös sävelsi Keski-Afrikan tasavallan kansallislaulun ”La Renaissance”. Laulussa mainitut korat ovat harppumaisia soittimia, balafonit taas afrikkalaisia ksylofoneja.
Ranskalaiset sanat ja käännös

| --- | --- |
Pincez tous vos koras, frappez les balafons.   Le lion rouge a rugi.   Le dompteur de la brousse   D'un bond s'est élancé,   Dissipant les ténèbres.   Soleil sur nos terreurs, soleil sur notre espoir.   Debout, frères, revoici l'Afrique rassemblée  :  Näppäilkää koorianne, lyökää balafoneja.  Punainen leijona on karjunut.  Savannin valtias  on katkonut siteensä  karkottaen pimeyden.  Auringonvalo pelkojemme yllä, auringonvalo toiveidemme yllä.  Nouskaa, veljet, Afrikka on koolla täällä. 
Kertosäe :   Fibres de mon cœur vert.  Épaule contre épaule, mes plus que frères,  O Sénégalais, debout !  Unissons la mer et les sources, unissons la steppe et la forêt !  Salut Afrique mère, salut Afrique mère. :  Kertosäe:  Minun vihreän sydämeni säikeet,  olkaa olkaa vasten, te, jotka olette minulle enemmän kuin veljet,  Oi senegalilaiset, nouskaa!  Yhdistäkäämme meret lähteisiin, yhdistäkäämme aro metsään!  Terve, äiti Afrikkaa, terve, äiti Afrikka.
Sénégal toi le fils de l'écume du lion,  Toi surgi de la nuit au galop des chevaux,  Rend-nous, oh ! rends-nous l'honneur de nos ancêtres,  Splendides comme ébène et forts comme le muscle  Nous disons droits - l'épée n'a pas une bavure.   (Refrain):  Senegal, sinä leijonan jälkeläisten poika,  olet noussut yöstä kuin laukkaava hevonen,  Anna meille, oi anna meille esi-isäimme kunnia,  loistavien kuin eebenpuu ja voimakkaiden kuin lihas,  sanomme sen selvään - miekka on virheetön.   (Kertosäe)
 Sénégal, nous faisons nôtre ton grand dessein :  Rassembler les poussins à l'abri des milans  Pour en faire, de l'est à l'ouest, du nord au sud,  Dressé, un même peuple, un peuple sans couture  Mais un peuple tourné vers tous les vents du monde.   (Refrain):  Senegal, otamme suuren työsi omaksemme:  Kokoamme kananpojat suojaan haukoilta,  tehdäksemme, idästä länteen ja pohjoisesta etelään,  yhden ainoan kansan, ehyen ja ilman saumaa,  mutta kansan, joka on kääntynyt maailman kaikkia tuulia kohtia.   (Kertosäe)
 Sénégal, comme toi, comme tous nos héros,  Nous serons durs sans haine et des deux bras ouverts.  L'épée, nous la mettrons dans la paix du fourreau,  Car le travail sera notre arme et la parole.  Le Bantou est un frère, et l'Arabe et le Blanc.   (Refrain):  Senegal, kuten sinä, kuten kaikki sankarimme,  olemme lujia, mutta ilman vihaa, avoimin käsivarsin.  Rauhan aikana kannamme miekkaamme tupessa,  meidän aseinamme tulevat olemaan työmme ja sanamme.  Bantu on meille veli, niin myös arabi ja valkoinen.   (Kertosäe)
 Mais que si l'ennemi incendie nos frontières  Nous serons tous dressés et les armes au poing :  Un peuple dans sa foi défiant tous les malheurs,  Les jeunes et les vieux, les hommes et les femmes.  La mort, oui! Nous disons la mort, mais pas la honte.   (Refrain):  Mutta jos vihollinen sytyttää rajoillemme tulen  me nousemme aseet käsissämme:  kansa, joka lujasti uskoen uhmaa kärsimyksiä,  nuoret ja vanhat, miehet ja naiset.  Kuolema, kyllä! Sanomme kuolema, emme häpeä.   (Kertosäe)
Agiasmátin Pyhän Ristin kirkko

| Agiasmátin Pyhän Ristin kirkko Ναός του Τιμίου Σταυρού του Αγιασμάτι |
| --- | --- |
 Agiasmátin Pyhän Ristin kirkko.
Sijainti:  Platanistása, Nikosia, Kypros
Koordinaatit:  34°58′45″N, 33°02′49″E
Kirkkokunta:  Kyproksen ortodoksinen kirkko
Rakentamisvuosi:  1400-luku
Tyylisuunta:  bysanttilainen
 Osa Unescon maailmanperintökohdetta Tróodoksen maalatut kirkot 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Agiasmátin Pyhän Ristin kirkko (Kunniallisen ja eläväksitekevän ristin kirkko, kreik. Τίμιος Σταυρός του Αγιασμάτι, Tímios Stavrós tou Agiasmáti) on bysanttilaisaikainen kirkko Tróodos-vuoristossa Kyproksen saarella Nikosian alueella lähellä Platanistásan kylää. Se on yksi Tróodoksen maalatuista kirkoista, jotka ovat Unescon maailmanperintökohde.
Kirkko on omistettu Pyhälle Ristille. Se on rakennettu 1400-luvulla ja toimi alun perin paikalla olleen luostarin kirkkona. Kirkon nimen Agiasmáti viittaa oletettavasti kirkon lähellä olevaan pyhitettyyn lähteeseen. Toisaalta sen on ehdotettu viittaavan samannimiseen paikkaan Vähässä-Aasiassa, josta alueelle olisi voinut tulla asuttajia. Kirkko liitettiin maailmanperintöluetteloon vuonna 1985.
Kirkko sijaitsee noin viisi kilometriä Platanistásasta pohjoiseen. Kirkkorakennus on yksilaivainen, ja siinä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Kirkon seinämaalaukset ovat valmistuneet vuonna 1494, ja ne kuuluvat Kyproksen edustavimpiin kyseiseltä vuosisadalta. Maalaukset esittävät laajalti Uuden testamentin tapahtumia ja Pyhän Ristin vaiheita.
Juudaksen suudelma.
Jeesuksen pilkkaaminen.
Aiheesta muualla

Kuvia tai muita tiedostoja aiheesta Agiasmátin Pyhän Ristin kirkko Wikimedia Commonsissa
Linja 18 (Pariisin metro)

| Ligne 18 |
| --- | --- |



Perustiedot
Järjestelmä:  Pariisin metro
Reitti:  aéroport d'Orly–Versailles Chantiers
Rakennettu:  2021–2026 (1. vaihe) 2021–2027 (2.vaihe) 2024–2030 (3. vaihe)
Avattu:  2026 (1. vaihe) 2027 (2. vaihe) 2030 (3. vaihe)
Omistaja:  RATP
Ylläpitäjä:  RATP
Liikenne
Liikennöitsijä(t):  Keolis
Tekniset tiedot
Pituus:  50 km
Asemia:  10
Raideleveys:  1 435 mm
Sähköistys:  1500 V
Linja 18 on yksi Pariisin metron neljästä uudesta linjasta, jotka rakennetaan osana Grand Paris Express -hanketta. Sen rakentaminen aloitettiin vuonna 2021, ja sen 1. vaiheen avajaisia on suunniteltu vuodelle 2026. 2. vaihe Massy-Palaisseausta Orlyn lentoasemalle avataan vuonna 2027 ja 3. vaihe Christ de Saclaysta Versailles Chantiers’hen vuonna 2030.
Ensimmäisessä vaiheessa linja kulkee Massy-Palaisseaun ja Christ de Saclayn välillä. Osa reitistä rakennetaan maanpinnan yläpuolelle.
Junat

Linjalla tullaan käyttämään Alstomin valmistamia kolmivaunuisia MR3V-junia, jotka ovat lyhyempiä versioita linjalle 15 tulevista MR6V-junista. Linja saa lyhyemmät junat, koska sen käyttäjämäärien ennustetaan olevan alempia kuin muiden linjojen. Linjat 16 ja 17 tulevat käyttämään samoja junia.
Tulevaisuus

Linjaa on varauduttu jatkamaan 2030-luvulla Nanterreen, jossa olisi vaihtoyhteys RER E:lle sekä linjoille 15 ja 16 ja 17. Laajennuksella olisi 2 asemaa: Rueil ja Nanterre-La Folie. Laajennuksen tutkimisen rahoittamisesta päätettiin vuonna 2024 ja lopullinen rakentamispäätös olisi tarkoitus tehdä vuonna 2027.
Lisäksi vuonna 2016 ilmoitettiin, että Orlyn lentoaseman metroasema rakennettaisiin siten, että linjaa olisi mahdollista jatkaa helposti itään.
linjan kartta nanterren laajennuksen jälkeen
3 (kappale)

| ”3” Britney Spears |
| --- | --- | --- |

Singlen tiedot
 Albumilta: The Singles Collection
 Julkaistu: 2. lokakuuta 2009
 Tuottaja(t): Max Martin
 Tyylilaji: pop
 Kesto: 03.21
 Levy-yhtiö: Jive
Britney Spearsin muut singlet
| ”Radar” 2009 | ”3” 2009 | ”Hold It Against Me” 2011 |
”3” on poplaulaja Britney Spearsin kappale, joka julkaistiin lokakuussa 2009 ensimmäisenä singlenä seuraavan kuun kokoelma-albumilta The Singles Collection. Suomessa ”3” julkaistiin digitaalisessa muodossa 5. lokakuuta 2009.
Kappaleen ovat säveltäneet Max Martin, Shellback ja Tiffany Amber. Martin toimi myös tuottajana.
Listasijoitukset > Suomen

| Lista | Sija |
| --- | --- |
Suomen virallinen latauslista: 5
Suomen virallinen singlelista: 6
Listasijoitukset > Muu maailma

| Lista (2009) | Paras sijoitus |
| --- | --- |
 Australia: 6
 Belgia (Flanderi): 13
 Belgia (Vallonia): 8
 Kanada: 1
 Tšekki: 20
 Tanska: 17
 Alankomaat: 61
 Itävalta: 15
 Ranska: 10
 Irlanti: 7
 Japani: 29
 Uusi-Seelanti: 12
 Norja: 10
 Espanja: 38
 Ruotsi: 2
 Sveitsi: 12
 Englanti: 7
 Yhdysvallat Billboard Hot 100: 1
 Yhdysvallat Billboard Hot Dance Club Songs: 35
Julkaisuhistoria

| Maa | Päivä | Formaatti |
| --- | --- | --- |
| Maailmanlaajuisesti | 29. syyskuuta 2009 | Radio |
| Irlanti | 2. lokakuuta 2009 | Radio, digi |
| Italia | 3. lokakuuta 2009 | Radio, digi |
| Ranska   Suomi | 5. lokakuuta 2009 | Digi |
| Pohjois-Amerikka | 6. lokakuuta 2009 | Digi |
| Saksa | 13. marraskuuta 2009 | CD-single |
| Iso-Britannia | 16. marraskuuta 2009 | CD-single |
Lehmähaikara

| Lehmähaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Bubulcus  Bonaparte, 1855
Laji::  ibis
Kaksiosainen nimi
 Bubulcus ibis  (Linnaeus, 1758) 
Alalajit
 B. i. coromandus  B. i. ibis  B. i. seychellarum 
Katso myös
   Lehmähaikara Wikispeciesissä   Lehmähaikara Commonsissa 
Infobox OKNimi-testi OKIUCN-testi OK: 
Lehmähaikaran muna
Lehmähaikara (Bubulcus ibis) on haikaroiden heimoon kuuluva lintu, jonka levinneisyysalue ulottuu kaikille mantereille Etelämannerta lukuun ottamatta. Suomessa on tavattu seitsemän luonnonvaraiseksi tulkittua yksilöä. Lajin nimi tulee siitä, että se kuljeskelee lehmien jalkojen lomassa ja kyyhöttää niiden selässä ratsastaen.
Koko ja ulkonäkö

Lehmähaikara on väriltään suurimmaksi osaksi valkoinen, mutta sillä on keltainen töyhtö ja pitkät keltaiset koristehöyhenet selässä ja rinnassa. Se on selvästi pienempi kuin jalohaikara ja silkkihaikara. Jalat ovat pesimäaikana oranssit, muulloin harmaat. Nokka on keltainen ja lyhyempi kuin monilla muilla haikaroilla. Lehmähaikara on 46–56 senttiä pitkä, sen siipiväli on 88–96 senttiä ja se painaa 340–390 grammaa.